**La taifas...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai naște-te odată iarăși viață

Ca visului să-i spunem ”bun rămas”.

La masa unde eu de dimineață

Stau cu iubirea noastră la taifas.

Te rog să-mi dai putere să mă cațăr

Până la vise să-ți ajung neîntrebat.

Și din înaltul lor eu să te apăr

De toți aceia ce nu te-au iertat.

Vorbind de câte-n lună și în stele

Ne trece timpul altfel, mai ușor.

- De grijile ce sunt cotidiene!

Nu am habar căci ele vin cu spor.

Aș vrea să stau cu tine la taifas

Și să vorbim până se face noapte.

Să fim noi doi vorbind un singur glas

Ce-l adormim acum numai cu șoapte.

Speranțele deșarte le păstrăm

Pentru acei ce viața o înjură.

Și de aceea noi îi sabotăm

Sau îi lovim adesea doar în gură.

De-aceea am să spun: Mai naște viață !

Ca visului să-i spunem ”bun rămas”.

La masa care-am stat de dimineață

Oprind iubirea noastră ... la taifas.

Brăila, iulie 2017